Rusland val nou ook aan vanuit Belarus | Maroela Media
Russiese troepe val nou Oekraïne ook aan vanuit Belarus in die noorde, Krimea in die suide en in die oostelike streek van Kharkhiv en Luhansk.
Pres. Alexander Loekasjenko van Belarus het Donderdag gesê sy weermag gaan nie deelneem aan die Russiese inval in Oekraïne nie, maar het nietemin aan die Russiese magte deurgang na Oekraïne gebied.
"Ons gewapende magte neem nie aan hierdie operasie deel nie," het Loekasjenko, 'n bondgenoot van die Russiese president Wladimir Poetin, gesê. Moskou het tienduisende troepe in Belarus gestasioneer.
Etlike mense is reeds dood nadat Rusland Oekraïne Donderdagoggend ingeval het.
Volgens Oekraïense amptenare is ses mense dood en sewe gewond ná 'n aanval deur Rusland op 'n militêre eenheid in Podilsk, buite Odessa, in Oekraïne. Soveel as 19 mense word vermis.
Een persoon is ook in die stad Mariupol dood.
BBC berig Rusland het met artillerie losgebrand voordat hy militêre voertuie by verskeie punte op die grens oorgestuur het.
Na aanleiding van 'n beoordeling van Westerse intelligensie-amptenare tien dae gelede het Rusland die beste kans om 'n suksesvolle aanval op Kiëf (vanuit die noorde) te loods, indien Oekraïne se mees bekwame militêre eenhede (in die oostelike Donbas-streek) omsingel en geneutraliseer word.
Oekraïne se voormalige president, Petro Porosjenko, het gesê "vandag is 'n tragiese dag", maar dat Oekraïne sal seëvier. Hy het buite die parlement in Kiëf gepraat, waar parlementslede krisisgesprekke voer.
Porosjenko, wat van 2014 tot 2019 president was, het Poetin as 'n hedendaagse Adolf Hitler beskryf.
Oleksandra Matviichuk, voorsitter van die sentrum vir burgerlike vryhede in Kiëf, het Donderdag aan CNN gesê hy vrees dat die Russiese aanval op Oekraïne 'n "vlugtelingkrisis" sal veroorsaak.
Mense het sedert Donderdagoggend gestroom na metrostasies om Kiëf te verlaat nadat die eerste skote buite die stad afgevuur is. Motors het in rye op snelweë in Kiëf gestaan soos mense uit die stad begin vlug het.
Pres. Joe Biden van die VSA sê die wêreld sal Rusland aanspreeklik hou vir die dood en vernietiging wat dié aanval meebring.
"Ons gebede gaan aan die mense van Oekraïne terwyl hulle 'n onuitgelokte en ongeregverdigde aanval deur Russiese militêre magte ly," het Biden gesê.
Duitsland sê hy is bekommerd oor die politieke en ekonomiese gevolge wat hierdie konfliksituasie vir die wêreld kan inhou.
Tom Tugendhat, konserwatiewe parlementslid en voorsitter van Oekraïne se buitelandse sake-komitee, het die tonele van mense wat hul huise in die Oekraïne verlaat as "'n menslike tragedie" beskryf.
En die Weste sal net op die kantlyn staan, skree en niks doen om dit te stop nie !!
Ek hoop die Russiese soldate dra gesig maskers! Daar is mos n baie, baie gevaarlike virus in omloop.
Ns: Hulle moet ook onthou om te saniteer voordat hulle enige vyandelike stellings inval.
Soveel onskuldigge mense en kinders wat hul lewe gaan verloor maak nie saak wie wanneer in gryp nie. Politiek is die duiwel homself.
ANCRIMINALS se bondgenote Rusland is Pandor dalk bewus SA is totaal in die bollie so hou eerder jou smoel toe kader!
Belo-Rusland kan nie homself losmaak hiervan nie. As hy sy grondgebied oopstel as toegang vir die Russe, is hy aan die Russe se kant en moet dieselfde sanksies teenoor hulle ingestel word.